
Z A P I S N I K
29. sjednice Vijeća Mjesnog odbora „Ban Keglević“
16. listopada 2023.
 u prostoru MS Ban Keglević, Bleiweisova 24 
s početkom 18:00 sati

NAZOČNI ČLANOVI VIJEĆA:

Kristina Cencelj, Milena Kramer, Mirjan Saračević, Luka Saračević, Ivan Nakić, Tomislav Uršić i Vesna Žulj
Predsjedava Tomislav Uršić, predsjednik Vijeća.

Zapisnik vodi Tomislav Uršić.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 29. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika  28.  sjednice.

Na prijedlog predsjednika,  Vijeće jednoglasno utvrđuje

           DNEVNI RED

1. Nacrt prijedloga Odluke o financiranju mjesne samouprave sukladno čl. 86 stavku 2. točki 1. Statuta Grad Zagreba
2. Plan potreba za aktivnostima, programima i projektima unapređenja kvalitete života građana
3. Hanuševa ulica  od k. br. 3 do 6b  i Talovčeva ulica k. br. 3- zahtjev za asfaltiranjem  nogostupa 

4. Trg Franje Tuđmana, održavanje festivala i manifestacija

5. Aneks ugovoru za radove održavanja javnih prometnih površina u 2023.

6. Korištenje prostora mjesne samouprave MO „Ban Kegelević“, Bleiweisova 24

· Zahtjev Hrvatske demokratske zajednice- produljenje
7. Informacije, pitanja i prijedlozi
Ad 1.  Nacrt prijedloga Odluke o financiranju mjesne samouprave sukladno čl. 86 stavku 2. točki 1. Statuta Grad Zagreba

Predsjednik usmeno informira nazočne o predmetu rasprave i odlučivanja.


U raspravi sudjeluju svi.
Vijeće jednoglasno donosi

ZAKLJUČAK

o nacrtu prijedloga Odluke o financiranju 

mjesne samouprave

1. Vijeću Mjesnog odbora „Ban Keglević“ je raspravljalo o nacrt prijedloga Odluke o financiranju mjesne samouprave sukladno čl. 86 stavku 2. točki 1. Statuta Grad Zagreba

2. Vijeće daje pozitivno mišljenje na nacrte prijedloga Odluke.

3.  Ovaj zaključak se dostavlja  Vijeću Gradske četvrti Črnomerec.

Ad 2. Plan potreba za aktivnostima, programima i projektima unapređenja kvalitete  

života građana

Predsjednik usmeno informira nazočne o predmetu rasprave i odlučivanja.


U raspravi sudjeluju svi
Vijeće jednoglasno donosi

ZAKLJUČAK
o Planu potreba za aktivnostima, programima i projektima 

unapređenja kvalitete života građana

1.  Vijeće Mjesnog odbora „Ban Keglević“ je raspravljalo o Planu potreba za   

   aktivnostima, programima i projektima unapređenja kvalitete života građana.

2. Vijeće podržava donošenje Plana potreba Vijeća Mjesnog odbora „Ban Keglević“ za 2024. i voljno je osigurati sredstva za njegovo donošenje.
3. Ovaj zaključak se dostavlja Gradskom uredu za mjesnu samoupravu, promet, civilnu zaštitu i sigurnost.
Ad 3.  Hanuševa ulica  od k. br. 3 do 6b  i Talovčeva ulica k. br. 3- zahtjev za asfaltiranjem  nogostupa 

Predsjednik usmeno informira nazočne o predmetu rasprave i odlučivanja.


U raspravi sudjeluju Tomislav Uršić, Vesna Žulj i Kristina Cencelj.
Vijeće jednoglasno  donosi

ZAKLJUČAK

o asfaltiranju nogostupa, Hanuševa-Talovčeva ulica

1. Vijeća Mjesnog odbora „Ban Keglević“ je raspravljalo o zahtjevu predstavnice suvlasnika stanara stambene zgrade Hanuševa 6, koja traži asfaltiranje nogostupa uz zgradu,  od Hanuševe k. br. 3 do k. br. 6 i Talovčeva k. br. 3.
2. Vijeće ne podržava zahtjev jer smatra da na području mjesnog odbora ima prioritetnijih potreba za održavanjem nogostupa.
3. Ovaj zaključak se dostavlja Vijeću gradske četvrti Črnomerec.
Ad 4. Trg Franje Tuđmana, održavanje festivala i manifestacija
 Predsjednik usmeno informira nazočne o predmetu rasprave i odlučivanja.


U raspravi sudjeluju svi. 

Vijeće jednoglasno  donosi

ZAKLJUČAK

o održavanju festivala i manifestacija 

na Trgu dr. Franje Tuđmana

1. Vijeće Mjesnog odbora „Ban Keglević“ je raspravljalo o održavanju festivala i manifestacija na Trgu dr. Franje Tuđmana.
2. Vijeće je zaključilo da s obzirom na stalne žalbe građana zbog devastacije parka i situacije s parkiranjem tokom većine festivala koji se redovno odvijaju u parku na Trgu Franje Tuđmana, Vijeće zahtjeva promjene u načinu dodjeljivanja prostora Trga Franje Tuđmana gospodarskim subjektima koji na njemu održavaju manifestacije, i promjene u načinu njihovog odvijanja.

3. Vijeće traži da se organizira sastanak predstavnika mjesnog odbora  i gradske četvrti sa predsjednikom Povjerenstva za korištenje površina javne namjene za gospodarske i druge svrhe, na kojem bi se raspravilo o trenutačnom stanju u parku na Trgu Franje Tuđmana, te predložila rješenja koja bi osigurala da park u periodima dok ne traju manifestacije bude upotrebljiv građanima

Također da se organizira sastanak predstavnika mjesnog odbora  i gradske četvrti sa predstavnikom Prometnog redarstva, na kojem bi se predložilo rješenje problema s parkiranjem na zelenim površinama, pješačkim prijelazima i autobusnoj stanici koje se tokom odvijanja manifestacija svakodnevno dešava u večernjim satima.
4. Vijeće traži da Vijeće Gradske četvrt Črnomerec  zatraži mišljenje od Gradskog zavoda za zaštitu spomenika kulture i prirode o trenutačnom stanju i potrebi hitne sanacije stanja parka na Trgu Franje Tuđmana, za koji smatramo da je krajnje devastiran dosadašnjim događanjima nakon kojih nikada nije doveden u prvobitno stanje. 

5. Ovaj Zaključak se dostavlja Vijeću gradske četvrti Črnomerec.
Ad 5.  Aneks ugovoru za radove održavanja javnih prometnih površina u 2023.

Predsjednik usmeno informira nazočne o predmetu rasprave i odlučivanja.


U raspravi sudjeluju svi.
Vijeće većinom  glasova (5 za i 2 suzdržana) donosi

ZAKLJUČAK

o Aneksu ugovora za radove održavanja

 javnih prometnih površina u 2023.

1. Vijeće Mjesnog odbora „Ban Keglević“ je raspravljalo o Aneksu ugovora za radove održavanja javnih prometnih površina u 2023.
2. Vijeće prihvaća Aneks, ali traži troškovnik i pojašnjenje cijene projekta biciklističke staze po Ulici Grada Mainza, jer smatra da je cijena previsoka.
3. Ovaj zaključak se dostavlja Vijeću Gradske četvrti Črnomerec.
Ad 6. Korištenje prostora mjesne samouprave MO „Ban Keglević“, Bleiweisova 24

· Zahtjev Hrvatske demokratske zajednice- produljenje
Predsjednik  usmeno informira nazočne o predmetu rasprave i odlučivanja.


U raspravi sudjeluju svi.
Vijeće  većinom glasova donosi

                                                    Z A K L J U Č A K
o povremenom  korištenju prostora 
mjesne samouprave

1. Hrvatskoj demokratskoj stranci odobrava se povremeno korištenje prostora u objektu koji koristi Mjesni odbor  „Ban Keglević“, Bleiweisova 24, u terminu ponedjeljkom od 19:00 do 21:00 sati.

 
2.  Prostor  iz točke 1. ovog zaključka, koristiti će HDZ. 

3. HDZ se obvezuje se postupati s pažnjom dobrog gospodara u korištenju  prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu,promet, civilnu zaštitu i sigurnost, izdati će odobrenje o korištenju

Ad 7. Informacije, pitanja i prijedlozi

Obzirom da se nitko ne javlja za riječ predsjednik zatvara sjednicu.

Dovršeno u 19:30 sati.
KLASA: 024-08/23-003/1977

URBROJ: 251-13-11-3/006-23-2
Zagreb, 16. listopada  2023.

Vijeća Mjesnog odbora







        


     Ban Keglević








                Tomislav Uršić v. r.

